1968L0297 — DA — 12.07.1985 — 003.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Ændret ved:

▼B

RÅDETS DIREKTIV

af 19. juli 1968

om gennemførelse af ensartede bestemmelser for afgiftsfri indførsel af brændstof, som indeholdes i erhvervsmotorkøretøjers brændstofbeholdere

(68/297/EØF)

RÅDET FOR DE EUROPÆISKE FÆLLESSKABER HAR under henvisning til traktaten om oprettelse af Det europæiske økonomiske Fællesskab, særlig artiklerne 75 og 99, under henvisning til Rådets beslutning af 13. maj 1965 ( 1 ) om harmonisering af visse bestemmelser, der har indvirkning på konkurrencen inden for transporten med jernbane, ad landeveje og sejlbare vandveje, særlig artikel 1, litra b), under henvisning til forslag fra Kommissionen, under henvisning til udtalelse fra Det europæiske Parlament ( 2 ), under henvisning til udtalelse fra Det økonomiske og sociale Udvalg ( 3 ), og ud fra følgende betragtninger: ud fra følgende betragtninger: Indførelsen af en fælles transportpolitik kræver fastsættelse af fælles regler for den internationale transport til eller fra en medlemsstats område eller for transitkørsel gennem en eller flere medlemsstaters områder; fastsættelsen af disse fælles regler skal også omfatte tilvejebringelse af ensartede bestemmelser for afgiftsfri indførsel af brændstof, som indeholdes i erhvervsmotorkøretøjers brændstofbeholdere; med henblik på en harmonisering af konkurrencevilkårene mellem de enkelte medlemsstaters transportvirksomheder er det hensigtsmæssigt — at de bestemmelser, der gælder i en medlemsstat der kan indføres afgiftsfrit og at fastlægge betingelserne for afgiftsfri indførsel af supplerende mængder; — at de bestemmelser, der gælder i en medlemsstat for afgiftsfri indførsel af brændstof, skal være de samme, uanset i hvilken medlemsstat køretøjerne er indregistreret; for at forhindre misbrug af brændstof der er indført afgiftsfrit, bør der fastsættes en særlig bestemmelse for grænseområderne, UDSTEDT FØLGENDE DIREKTIV:

▼M2

Artikel 1

Medlemsstaterne foranstalter i overensstemmelse med dette direktiv gennemførelse af ensartede bestemmelser for den afgiftsfri indførsel af brændstof, som indeholdes i de normale tanke i de i en medlemsstat indregistrerede erhvervskøretøjer, der passerer medlemsstaternes fælles grænser.

▼A1

Artikel 1 a

Med henblik på dette direktiv anses de i en medlemsstat indregistrerede erhvervsmotorkøretøjer, som krydser havet om bord på et søtransportmiddel mellem to havne, der begge er beliggende på medlemsstaternes territorium, for at passere en fælles grænse mellem medlemsstaterne.

▼M2

Artikel 2

I dette direktiv forstås ved:

— »erhvervskøretøj«: ethvert motorkøretøj til landevejstrafik, som med hensyn til konstruktionstype og udstyr er egnet og beregnet til mod eller uden vederlag, — a) at befordre mere end ni personer, føreren iberegnet, b) at transportere varer,

— »normale tanke«: tanke, der af konstruktøren er indbygget i alle motorkøretøjer af samme type som det pågældende køretøj, og hvis permanente anbringelse muliggør direkte brug af brændstoffet som drivmiddel både for køretøjet og eventuelt for kølesystemet. — Gastanke, der er påmonteret motorkøretøjer, konstrueret med henblik på direkte brug af gas som brændstof, betragtes ligeledes som normale tanke.

▼B

Artikel 3

▼M2

1. Medlemsstaterne tillader afgiftsfri indførsel af følgende mængder brændstof i erhvervskøretøjers normale tanke:

a) 200 liter pr. køretøj pr. rejse, når det drejer sig om køretøjer, der er egnede og beregnede til transport af varer mod eller uden vederlag;

b) 600 liter pr. køretøj pr. rejse, når det drejer sig om køretøjer, der er egnede og beregnede til at befordre mere end ni personer, føreren iberegnet, mod eller uden vederlag.

Rådet træffer inden den 1. juli 1986, efter fremgangsmåden i traktaten, inden for dette område på forslag fra Kornmissionen, afgørelse om forhøjelse af den mængde brændstof, som de i første afsnit, litra a), omhandlede køretøjer kan indføre afgiftsfrit i deres normale tanke.

▼B

2. Ved enhver foranstaltning til en væsentlig indbyrdes tilnærmelse af de nationale afgifter på dieselolie træffer Rådet på forslag af Kommissionen med enstemmighed afgørelse om den brændstofmængde, for hvilken medlemsstaterne tillader afgiftsfri indførsel ud over den i stk. 1 omhandlede mængde.

Rådet træffer på de samme betingelser afgørelse om afgiftsfri indførsel af den samlede mængde brændstof, der indeholdes i de normale brændstofbeholdere i erhvervsmotorkøretøjer, når forskellene mellem disse afgifter er blevet tilstrækkeligt nedsat.

3. Hver medlemsstat kan tillade afgiftsfri indførsel af brændstof ud over de mængder, der følger af anvendelsen af bestemmelserne i stk. 1 og 2.

4. De af en medlemsstat i henhold til foranstående stykker fastsatte brændstofmængder skal være de samme, uanset i hvilken medlemsstat de pågældende erhvervsmotorkøretøjer er indregistreret.

Artikel 4

De bestemmelser, som i henhold til dette direktiv træffes af en medlemsstat, må i intet tilfælde være mindre gunstige end denne medlemsstats bestemmelser for erhvervsmotorkøretøjer, som er indregistreret i tredjelande, og som passerer medlemsstaternes fælles grænser.

▼M2 —————

▼B

Artikel 6

Medlemsstaterne giver Kommissionen meddelelse om de foranstaltninger, der er truffet for at sikre gennemførelsen af dette direktiv.

Artikel 7

Dette direktiv er rettet til medlemsstaterne.

( 1 ) EFT nr. 88 af 24. 5. 1965, s. 1500/65.

( 2 ) EFT nr. 28 af 17. 2. 1967, s. 459/67.

( 3 ) EFT nr. 42 af 7. 3. 1967, s. 618/67.